Posted by: Celeste | 2011/03/18
Ek het so 8 weke gelede ''n nekfusie van die vlak C5-T1 gehad en dra nog my sagte stut. Hierdie week is my eerste terug by die werk. Die probleem is dat ek geweldig baie spasma het in my nek, af tussen my blaaie, meer aan die linkerkant. Die pyn gaan ook in my skouers en my arms af. Dit het nie nou eers begin nie, maar was daar vandat ek geopereer is. Wat kan al hierdie spasma veroorsaak? Dit was my 6de nekoperasie en die eerste keer dat ek so sukkel.
Die spasma word deur inflammasie in die spiere veroorsaak wat weer vererger word deur pyn. Dit is belangrik om die siklus te breek deur middel van anti-inflammatoriese middels, spierverslappers, fisioterapie en pynverligting.
Ek stel voor dat jy 'n pynkliniek konsulteer. Die dokter wat jou operasie gedoen het, sal vir jou 'n verwysing kan gee. Intussen kan jy Ibuprofen en Robaxin 750mg probeer om jou simptome te verlig.